Сяргей Зьвераў

**Сяргей Анатольевіч Зьвераў** (нарадзіўся 19 ліпеня 1963 году, Култук, Іркуцкая вобласьць) — расейскі стваральнік прычосак, стыліст, сьпявак. Вядучы і адзіны ўдзельнік рэаліці-шоў «Поўны фэшн» (Муз-ТБ) і «Зорка ў кубе» (МТБ), «Зоркі ў модзе» (RU.TV).

## Жыцьцяпіс
Сяргей Анатольевіч Зьвераў нарадзіўся 19 ліпеня 1963 году ў пасёлку Култук недалёка ад Іркуцку ў сям’і чыгуначнага сьлесара Анатоля Зьверава. Пасьля трагічнай гібелі бацькі (разьбіўся на матацыкле) сям’я з 4-гадовым Сяргеем пераязджае ў м. Усьць-Каменагорск (Казахстан). У 1980-х гадах служыў ў шэрагах войска СССР (СПА) у Польшчы, дзе быў намесьнікам камандзіра ўзвода, сакратаром камсамольскай арганізацыі і даслужыўся да званьня старэйшага сяржанта. Уступіў ў КПСС. Атрымаў адукацыю па трох спэцыяльнасьцях: цырульнае мастацтва, дэкаратыўная касьметыка і кравец па вопратцы. У 1979 годзе трапіў у мадэльную прамыловасьць. Вучыўся ў Доме моды Парыжу і адначасова там і працаваў.

У 2007 годзе была выпушчана лялька «Стыліст Сяргей Зьвераў».

Сяргей Зьвераў кіруе маскоўскім салёнам прыгажосьці «Сэлэбрыты» і зьяўляецца дырэктарам салёна «Сяргей Зьвераў».

## Сям’я
Бацька Анатоль Збвераў, разьбіўся на матацыкле ў 1967 годзе. Маці Валянціна Цімафееўна працавала тэхнолягам на мясакамбінаце ў маладосьці ў пасёлку Култук, Іркуцкай вобласьці. Праз паўтара году пасьля сьмерці мужа выйшла замуж за кіроўцу аўтобуса, і з мужам пераехала ў Усьць-Каменагорск.

Брат Аляксандар Зьвераў (1961—1990), памёр ад астмы. Сын ад грамадзянскага шлюбу Сяргея Зьверава малодшы (нар. 25 жніўня 1993 году) — дыджэй.

## Асабістае жыцьцё
Быў 4 разы афіцыйна жанаты па 2,5 году.

У 1995 годзе ў яго былі непрацяглыя адносіны з Натальляй Вятліцкай. Грамадзянская жонка Саша Проджэкт (Аляксандра Гінзбург) (нар. 26 красавіка 1986) у 2004—2005 гадах. Сустракаўся з колішняй удзельніцай гурта «Бліскучыя», а цяпер з супрацоўніцай музычнага тэлеканала RU.TV Юльянай Лукашовай. Аднак яны рассталіся, бо Сяргей аддаў перавагу сьпявачцы Паола. У 2010 годзе былі непрацяглыя адносіны з Ірынай Білык.

## Прафесійная дзейнасьць
Першай кліенткай была Тацьцяна Ведзянеева. У розны час супрацоўнічаў з Алай Пугачовай, Багданам Цітамірам, Ксеніяй Сабчак, Людмілай Гурчанка, Лаймай Вайкуле, Валерыем Лявонцьевым, Ірынай Панароўскай і іншымі.

Працаваў у салёне ў Далорэс Кандрашова — трэнера зборнай СССР па цырульніцкім майстэрстве. Сяргей Зьвераў удзельнічаў у ток-шоў «Вокны» у сюжэце пра незадаволенага бацькі — шахцёра, які абурыўся, што яго сын абраў прафэсію стыліста. У 2006 годзе застрахаваў свае рукі 1 мільён долараў ЗША.

## Творчасьць

### Фільмаграфія
* 2006 — папараць
* 2006—2007 — Мары Алісы
* 2006—2009 — Клюб (усе сэзоны) — камэо
* 2007 — У чаканьні цуду — камэо
* 2007—2008 — Каханьне — ня шоў-бізнэс
* 2009 — Як казакі … — стыліст Серж
* 2009 — О, шчасьліўчык!
* 2010 — Навагоднія сваты
* 2011 — Самы лепшы фільм 3-ДЭ — селебрыты
* 2012 — Чырвоны капялюш — стыліст-камэо
* 2013 — Сашатаня — камэо

### Тэатар
Гуляе ў спэктаклі Людмілы Гурчанка «Бюро шчасьця».

### Музычныя альбомы
* «Ради тебя» (2006)
* «Звезда в шоке…!!!» (2007)

## Крыніцы

## Вонкавыя спасылкі
* С. Зьвераў у сеціве
* С. Зьвераў у твітэры
* С. Зьвераў у кантакце
* С .Зьвераў у Ютубе

Катэгорыя:Расейскія сьпевакі і сьпявачкі
Катэгорыя:Сябры КПСС
Катэгорыя:Расейскія акторы і акторкі
Катэгорыя:Акторы XXI стагодзьдзя
Катэгорыя:Расейскія тэлевядучыя